SAD: Dobra noć za Santoruma
Rick Santorum je na izborima u Missouriju, Minnesoti i Coloradu bio, sveukupno, ubjedljivo bolji od Mitta Romneya
Novo veliko iskušenje predsjedničkih kandidata Republikanaca uslijediće za mjesec dana. Naime, u jednom danu, šestog marta, u 10 američkih saveznih država biće održani nominacijski izbori Republikanske stranke. Na posljednjim unutarstranačkim izborima za predsjedničku nominaciju Republikanaca, sinoć održanim u tri američke savezne države, krupno iznenađenje - pobjeda Ricka Santoruma, kandidata koji je sa dosta velikim zaostatkom u ranijim glasanjima pratio Mitta Romneya i Newta Gingricha. Rick Santorum je na primarnim izborima u Missouriju dobio 55 procenata glasova i bio ubjedljivo bolji od Mitta Romneya. U Minnesoti glasove mu je dalo 45 odsto članova izbornih odbora. U Coloradu, gdje je glasanje takođe obavljeno u okviru izbornih odbora, bio je prvi uz neznatnu prednost. Uz razumljivo oduševljenje, Rick Santorum je istakao da su konzervativne ideje za koje se zalaže u Missouriju i Minnesoti dobro shvaćene i prihvaćene i, ciljajući na Mitta Romneya, kao najvećeg konkurenta za stranačku nominaciju, dodao: Unatoč ubjedljivom gubitku, posebno u Minnesoti, gdje je bio tek treći sa svega 17 odsto glasova, Mitt Romney nije krio optimizam: Newt Gingrich je dobrano uzdrman niskim procentima glasova koje je dobio u Coloradu, gdje je bio treći, i posljednji u Minnesoti. Izbore u Missouriju je preskočio. Novo veliko iskušenje predsjedničkih kandidata Republikanaca, među njima i Rona Paula, koji je, unatoč dobrom ishodu u Minnesoti, u ukupnom zbiru, ipak, posljednji uslijediće za mjesec dana. Naime, u jednom danu, šestog marta, u 10 američkih saveznih država biće održani nominacijski izbori Republikanske stranke.